Document ID: /roh_data/filtered/fineweb-2-filterrobots_roh.jsonl.gz/21126

En Svizra s’augmentan ils pretschs d’immobiglias probabel vinavant. I na saja betg da quintar cun ina detensiun il proxim temp. Da quest avis è Heinz Huber, il schef da la gruppa da bancas Raiffeisen, en l’intervista cun la NZZ am Sonntag.
Terren stgars e dumonda gronda
Dapi l’onn 2000 sajan ils pretschs per chasas sa dublegiads. Pervi dal terren stgars e la gronda dumonda sajan er ils pretschs da locaziun s’augmentads ferm en ils centers. La pandemia da corona haja anc rinforzà il svilup. Uschè ditg che l'offerta saja stgarsa e la dumonda gronda saja quai inevitabel ch'ils pretschs s'augmentian anc dapli. La dumonda vegnia generada da persunas che veglian far diever sez da lur abitaziun e betg tras speculaziun. La tresorisaziun da terren da bajegiar na dettia quai oz practic betg pli.